נדודי בני ישראל במדבר
תחנות המסע

נדודי בני ישראל התאפיינו במקרא על ידי התחנות הרבות שעברו בהם בדרך. ב-42 מקומות חנו בני ישראל במהלך ארבעים השנים ("מ"ב מסעות"), אך אופן הפיזור של התחנות על פני השנים לא היה אחיד. בשנה הראשונה לאחר יציאת מצרים (ב'תמ"ח) חנו בני ישראל ב-14 מקומות, מרעמסס עד ריתמה; במהלך כל 38 השנים הבאות חנו בני ישראל רק ב-20 מקומות נוספים; ובמהלך השנה הארבעים ליציאת מצרים חנו בני ישראל בעוד 8 מקומות, מהר ההר עד ערבות מואב.
בספר במדבר, פרק ל"ג (פרשת מסעי) מפורטות כל תחנות הנדידה במדבר. לגבי חלק מהתחנות התיאור לאקוני, ומתמצה באמירה בסגנון ”וַיִּסְעוּ מֵרִתְמָה, וַיַּחֲנוּ בְּרִמֹּן פָּרֶץ”, לעומתם בתחנות אחרות התיאור מפורט וכולל גם סיפורים על השהייה במקום. בספר דברים מובא פסוק הסותר את סדר המסעות שבספר במדבר: ”וּבְנֵי יִשְׂרָאֵל נָסְעוּ מִבְּאֵרֹת בְּנֵי יַעֲקָן מוֹסֵרָה שָׁם מֵת אַהֲרֹן וַיִּקָּבֵר שָׁם וַיְכַהֵן אֶלְעָזָר בְּנוֹ תַּחְתָּיו.” (ספר דברים, פרק י', פסוק ו'). שני הבדלים יש בין הפסוקים: א. בבמדבר נסעו ממוסרות לבני יעקן ובדברים הפוך. ב. לפי ספר במדבר לא שם מת אהרון, אלא בהור ההר, שבע תחנות מאוחר יותר.
התחנות על פי פרשת מסעי:
| 0 | 1 | 2 | 3 | 4 | 5 |
| --- | --- | --- | --- | --- | --- |
| מספר | תחנה | מקור מקראי | תיאור ואירועים בולטים | תארוך (ע"פ סדר עולם רבה) | פרשה |
| 1 | רַעְמְסֵס | שמות, י"ב, ל"ז;   במדבר, ל"ג, ה' | ”וַיּוֹשֵׁב יוֹסֵף אֶת אָבִיו וְאֶת אֶחָיו וַיִּתֵּן לָהֶם אֲחֻזָּה בְּאֶרֶץ מִצְרַיִם בְּמֵיטַב הָאָרֶץ בְּאֶרֶץ רַעְמְסֵס כַּאֲשֶׁר צִוָּה פַרְעֹה.” ”וַיִּשָּׂא הָעָם אֶת בְּצֵקוֹ טֶרֶם יֶחְמָץ מִשְׁאֲרֹתָם צְרֻרֹת בְּשִׂמְלֹתָם עַל שִׁכְמָם. [...] וַיִּסְעוּ בְנֵי יִשְׂרָאֵל מֵרַעְמְסֵס סֻכֹּתָה כְּשֵׁשׁ מֵאוֹת אֶלֶף רַגְלִי הַגְּבָרִים לְבַד מִטָּף.” | ט"ו בניסן | בא |
| 2 | סֻּכֹּת | שמות, י"ב, ל"ז - י"ג, כ';   במדבר, ל"ג, ה'–ו' | ”מֵרַעְמְסֵס סֻכֹּתָה [...] וַיַּסֵּב אֱלֹהִים אֶת הָעָם דֶּרֶךְ הַמִּדְבָּר יַם סוּף וַחֲמֻשִׁים עָלוּ בְנֵי יִשְׂרָאֵל מֵאֶרֶץ מִצְרָיִם. [...] וַיִּסְעוּ מִסֻּכֹּת...” יישוב מצרי הסמוך לגבול. | ט"ז בניסן | בא, בשלח |
| 3 | אֵתָם | שמות, י"ג, כ';   במדבר, ל"ג, ו'–ח' | ”וַיִּסְעוּ מִסֻּכֹּת וַיַּחֲנוּ בְאֵתָם בִּקְצֵה הַמִּדְבָּר. וַיהוָה הֹלֵךְ לִפְנֵיהֶם יוֹמָם בְּעַמּוּד עָנָן לַנְחֹתָם הַדֶּרֶךְ וְלַיְלָה בְּעַמּוּד אֵשׁ לְהָאִיר לָהֶם לָלֶכֶת יוֹמָם וָלָיְלָה.” | י"ז בניסן | בשלח |
| 4 | פִּי הַחִירֹת | שמות, י"ד, ב';   במדבר, ל"ג, ז'–ח' | ”וְיָשֻׁבוּ וְיַחֲנוּ לִפְנֵי פִּי הַחִירֹת בֵּין מִגְדֹּל וּבֵין הַיָּם לִפְנֵי בַּעַל צְפֹן נִכְחוֹ תַחֲנוּ עַל הַיָּם. [...] וַיִּרְדְּפוּ מִצְרַיִם אַחֲרֵיהֶם וַיַּשִּׂיגוּ אוֹתָם חֹנִים עַל הַיָּם כָּל סוּס רֶכֶב פַּרְעֹה וּפָרָשָׁיו וְחֵילוֹ עַל פִּי הַחִירֹת לִפְנֵי בַּעַל צְפֹן.” בספר במדבר: ”וַיִּסְעוּ מֵאֵתָם וַיָּשָׁב עַל פִּי הַחִירֹת אֲשֶׁר עַל פְּנֵי בַּעַל צְפוֹן וַיַּחֲנוּ לִפְנֵי מִגְדֹּל. וַיִּסְעוּ מִפְּנֵי הַחִירֹת וַיַּעַבְרוּ בְתוֹךְ הַיָּם הַמִּדְבָּרָה...” | י"ח בניסן. לפי חז"ל, קריעת ים סוף הייתה ביום השביעי למסע, כ"א בניסן. | בשלח |
| 5 | מָרָה | שמות, ט"ו, כ"ג;   במדבר, ל"ג, ח'–ט' | ”וַיַּסַּע מֹשֶׁה אֶת יִשְׂרָאֵל מִיַּם סוּף וַיֵּצְאוּ אֶל מִדְבַּר שׁוּר וַיֵּלְכוּ שְׁלֹשֶׁת יָמִים בַּמִּדְבָּר וְלֹא מָצְאוּ מָיִם. וַיָּבֹאוּ מָרָתָה וְלֹא יָכְלוּ לִשְׁתֹּת מַיִם מִמָּרָה כִּי מָרִים הֵם עַל כֵּן קָרָא שְׁמָהּ מָרָה. וַיִּלֹּנוּ הָעָם עַל מֹשֶׁה לֵּאמֹר מַה נִּשְׁתֶּה.” ”וַיִּסְעוּ מִפְּנֵי הַחִירֹת וַיַּעַבְרוּ בְתוֹךְ הַיָּם הַמִּדְבָּרָה וַיֵּלְכוּ דֶּרֶךְ שְׁלֹשֶׁת יָמִים בְּמִדְבַּר אֵתָם וַיַּחֲנוּ בְּמָרָה.” |  | בשלח |
| 6 | אילִם | שמות, ט"ו, כ"ז - ט"ז, א';   במדבר, ל"ג, ט'–י' | ”וַיָּבֹאוּ אֵילִמָה וְשָׁם שְׁתֵּים עֶשְׂרֵה עֵינֹת מַיִם וְשִׁבְעִים תְּמָרִים וַיַּחֲנוּ שָׁם עַל הַמָּיִם.” ”וַיִּסְעוּ מִמָּרָה וַיָּבֹאוּ אֵילִמָה וּבְאֵילִם שְׁתֵּים עֶשְׂרֵה עֵינֹת מַיִם וְשִׁבְעִים תְּמָרִים וַיַּחֲנוּ שָׁם.” |  | בשלח |
| 7 | ים סוף | במדבר, ל"ג, י'–י"א | ”וַיִּסְעוּ מֵאֵילִם וַיַּחֲנוּ עַל יַם סוּף. וַיִּסְעוּ מִיַּם סוּף וַיַּחֲנוּ בְּמִדְבַּר סִין.” |  | בשלח |
| 8 | מדבר סין | שמות, ט"ז, א' - י"ז, א';   במדבר, ל"ג, י"א–י"ב | ”וַיִּסְעוּ מֵאֵילִם וַיָּבֹאוּ כָּל עֲדַת בְּנֵי יִשְׂרָאֵל אֶל מִדְבַּר סִין אֲשֶׁר בֵּין אֵילִם וּבֵין סִינָי בַּחֲמִשָּׁה עָשָׂר יוֹם לַחֹדֶשׁ הַשֵּׁנִי לְצֵאתָם מֵאֶרֶץ מִצְרָיִם. וַיִּלּוֹנוּ כָּל עֲדַת בְּנֵי יִשְׂרָאֵל [...] וַיֹּאמֶר ה' אֶל מֹשֶׁה הִנְנִי מַמְטִיר לָכֶם לֶחֶם מִן הַשָּׁמָיִם...” אלוהים מספק שליו ומן. | ט"ו באייר, חודש למסע | בשלח |
| 9 | דפקה | במדבר, ל"ג, י"ב–י"ג |  |  | בשלח |
| 10 | אלוש | במדבר, ל"ג, י"ג–י"ד |  |  | בשלח |
| 11 | רפידים | שמות, י"ז, א' - י"ט, ב';   במדבר, ל"ג, י"ד–ט"ו | ”וַיִּסְעוּ כָּל עֲדַת בְּנֵי יִשְׂרָאֵל מִמִּדְבַּר סִין לְמַסְעֵיהֶם עַל פִּי ה' וַיַּחֲנוּ בִּרְפִידִים וְאֵין מַיִם לִשְׁתֹּת הָעָם. [...] וַיִּקְרָא שֵׁם הַמָּקוֹם מַסָּה וּמְרִיבָה עַל רִיב בְּנֵי יִשְׂרָאֵל וְעַל נַסֹּתָם אֶת ה' לֵאמֹר הֲיֵשׁ ה' בְּקִרְבֵּנוּ אִם אָיִן. וַיָּבֹא עֲמָלֵק וַיִּלָּחֶם עִם יִשְׂרָאֵל בִּרְפִידִם.” | כ"ג באייר | בשלח |
| 12 | מדבר סיני | שמות, י"ט, א'–ב';   במדבר, י', י"ב;   במדבר, ל"ג, ט"ו–ט"ז | עצת יתרו, מעמד הר סיני, חטא העגל, הקדשת שבט לוי, הקמת המשכן, מינוי הנשיאים. | סיוון (שנה 1) עד כ' באייר (שנה 2) | יתרו עד בהעלותך |
| 13 | קברות התאווה | במדבר, י"א, ל"ה;   במדבר, ל"ג, ט"ז–י"ז | במדבר פארן. נקרא על שם בני ישראל שמתו שם בגלל תאוותם לבשר. משה ממנה שבעים זקנים כעוזריו. | 30 יום | בהעלותך |
| 14 | חצרות | במדבר, י', י"ב - י"ב, ט"ז;   במדבר, ל"ג, י"ז–י"ח | צרעת מרים. | 7 ימים | בהעלותך |
| 15 | רתמה | במדבר, ל"ג, י"ח–י"ט | על פי רש"י, כנראה מקום חטא המרגלים (קדש ברנע). | כ"ט בסיוון (שנה 2) | בהעלותך, שלח לך |
| 16 | רימון פרץ | במדבר, ל"ג, י"ט–כ' |  |  |  |
| 17 | לבנה | במדבר, ל"ג, כ'–כ"א |  |  |  |
| 18 | ריסה | במדבר, ל"ג, כ"א–כ"ב |  |  |  |
| 19 | קהלתה | במדבר, ל"ג, כ"ב–כ"ג |  |  |  |
| 20 | הר שפר | במדבר, ל"ג, כ"ג–כ"ד |  |  |  |
| 21 | חרדה | במדבר, ל"ג, כ"ד–כ"ה |  |  |  |
| 22 | מקהלות | במדבר, ל"ג, כ"ה–כ"ו |  |  |  |
| 23 | תחת | במדבר, ל"ג, כ"ו–כ"ז |  |  |  |
| 24 | תרח | במדבר, ל"ג, כ"ז–כ"ח |  |  |  |
| 25 | מתקה | במדבר, ל"ג, כ"ח–כ"ט |  |  |  |
| 26 | חשמונה | במדבר, ל"ג, כ"ט–ל' |  |  |  |
| 27 | מוסרות | במדבר, ל"ג, ל'–ל"א | בספר דברים חזרה התורה על פירוט מסעות בני ישראל במוסרות אך בשינוי סדר המסעות: ”וּבְנֵי יִשְׂרָאֵל נָסְעוּ מִבְּאֵרֹת בְּנֵי-יַעֲקָן מוֹסֵרָה; שָׁם מֵת אַהֲרֹן וַיִּקָּבֵר שָׁם, וַיְכַהֵן אֶלְעָזָר בְּנוֹ תַּחְתָּיו” (ספר דברים, פרק י', פסוק ו'). |  |  |
| 28 | בני יעקן | במדבר, ל"ג, ל"א–ל"ב |  |  |  |
| 29 | חור הגידגד | במדבר, ל"ג, ל"ב–ל"ג |  |  |  |
| 30 | יטבתה | במדבר, ל"ג, ל"ג–ל"ד |  |  |  |
| 31 | עברונה | במדבר, ל"ג, ל"ד–ל"ה |  |  |  |
| 32 | עציון גבר | במדבר, ל"ג, ל"ה–ל"ו |  |  |  |
| 33 | קדש | במדבר, כ', א'–כ"ב;   במדבר, ל"ג, ל"ו–ל"ז | ”וַיָּבֹאוּ בְנֵי יִשְׂרָאֵל כָּל הָעֵדָה מִדְבַּר צִן בַּחֹדֶשׁ הָרִאשׁוֹן וַיֵּשֶׁב הָעָם בְּקָדֵשׁ וַתָּמָת שָׁם מִרְיָם וַתִּקָּבֵר שָׁם. [...] הֵמָּה מֵי מְרִיבָה אֲשֶׁר רָבוּ בְנֵי יִשְׂרָאֵל אֶת ה' וַיִּקָּדֵשׁ בָּם. וַיִּשְׁלַח מֹשֶׁה מַלְאָכִים מִקָּדֵשׁ אֶל מֶלֶךְ אֱדוֹם [...] אֲנַחְנוּ בְקָדֵשׁ עִיר קְצֵה גְבוּלֶךָ. ” | ניסן (שנה 40) | חקת |
| 34 | הור ההר | במדבר, כ', כ"ב - כ"א, ד';   במדבר, ל"ג, ל"ז–מ"א | ”וַיֹּאמֶר ה' אֶל מֹשֶׁה וְאֶל אַהֲרֹן בְּהֹר הָהָר עַל גְּבוּל אֶרֶץ אֱדוֹם לֵאמֹר. [...] קַח אֶת אַהֲרֹן וְאֶת אֶלְעָזָר בְּנוֹ וְהַעַל אֹתָם הֹר הָהָר. [...] וְהִלְבַּשְׁתָּם אֶת אֶלְעָזָר בְּנוֹ וְאַהֲרֹן יֵאָסֵף וּמֵת שָׁם.” |  | חקת |
| 35 | צלמונה | במדבר, ל"ג, מ"א–מ"ב |  |  | חקת |
| 36 | פינון | במדבר, ל"ג, מ"ב–מ"גבמדבר, כ"א, ד'-ט' | נחש הנחושת. |  | חקת |
| 37 | אובות | במדבר, כ"א, י'–י"א;   במדבר, ל"ג, מ"ג–מ"ד | ”וַיִּסְעוּ בְּנֵי יִשְׂרָאֵל וַיַּחֲנוּ בְּאֹבֹת.” |  | חקת |
| 38 | עיי העברים | במדבר, כ"א, י"א;   במדבר, ל"ג, מ"ד–מ"ה | ”וַיִּסְעוּ מֵאֹבֹת וַיַּחֲנוּ בְּעִיֵּי הָעֲבָרִים בַּמִּדְבָּר אֲשֶׁר עַל פְּנֵי מוֹאָב מִמִּזְרַח הַשָּׁמֶשׁ.” |  | חקת |
| 39 | דיבון גד | במדבר, ל"ג, מ"ה–מ"ו | ”וַיִּסְעוּ מֵעִיִּים וַיַּחֲנוּ בְּדִיבֹן גָּד.” |  |  |
| 40 | עלמן דבלתימה | במדבר, ל"ג, מ"ו–מ"ז | ”וַיִּסְעוּ מִדִּיבֹן גָּד וַיַּחֲנוּ בְּעַלְמֹן דִּבְלָתָיְמָה.” |  |  |
| 41 | הרי העברים | במדבר, ל"ג, מ"ז–מ"ח | ”וַיֹּאמֶר יְהוָה אֶל מֹשֶׁה עֲלֵה אֶל הַר הָעֲבָרִים הַזֶּה וּרְאֵה אֶת הָאָרֶץ אֲשֶׁר נָתַתִּי לִבְנֵי יִשְׂרָאֵל. וְרָאִיתָה אֹתָהּ וְנֶאֱסַפְתָּ אֶל עַמֶּיךָ גַּם אָתָּה כַּאֲשֶׁר נֶאֱסַף אַהֲרֹן אָחִיךָ.” בפרשת פינחס מצווה ה' את משה לעלות להר. הציווי מופיע שנית בפרשת האזינו. |  |  |
| 42 | ערבות מואב | במדבר, כ"ב, א';   במדבר, ל"ג, מ"ח–נ' | ”וַיִּסְעוּ בְּנֵי יִשְׂרָאֵל וַיַּחֲנוּ בְּעַרְבוֹת מוֹאָב מֵעֵבֶר לְיַרְדֵּן יְרֵחוֹ. וַיַּרְא בָּלָק בֶּן צִפּוֹר אֵת כָּל אֲשֶׁר עָשָׂה יִשְׂרָאֵל לָאֱמֹרִי. [...] וַיֵּשֶׁב יִשְׂרָאֵל בַּשִּׁטִּים וַיָּחֶל הָעָם לִזְנוֹת אֶל בְּנוֹת מוֹאָב.” ”וַיִּסְעוּ מֵהָרֵי הָעֲבָרִים וַיַּחֲנוּ בְּעַרְבֹת מוֹאָב עַל יַרְדֵּן יְרֵחוֹ. וַיַּחֲנוּ עַל הַיַּרְדֵּן מִבֵּית הַיְשִׁמֹת עַד אָבֵל הַשִּׁטִּים בְּעַרְבֹת מוֹאָב.” מיקום כל ספר דברים. | שבט (שנה 40) עד מות משה בז' באדר | בלק, פינחס עד סוף ספר דברים |